2023 3 2
LT
Europos Sąjungos oficialusis leidinys
C 78/21
Keičiama taip: Ypač grynas alyvuogių aliejus „Riviera Ligure“, kuriam pasirinktinai gali būti taikoma viena iš papildomų geografinių nuorodų, turi būti gaminamas iš vienos ar kelių toliau išvardytų vietinių alyvuogių veislių (skliausteliuose nurodomi kai kurie dažniausiai pasitaikantys jų sinonimai) alyvuogių, auginamų kartu arba atskirai 3 straipsnyje nurodytoje teritorijoje esančiose alyvmedžių giraitėse: „Arnasca“, „Carparina“, „Castelnovina“, „Colombaia“, „Cozzanina“, „Cozzanone“, „Fiandola“, „Frantoio“, „Finalina“, „Lantesca“ (arba „Mattea“, „Pertegara“), „Lavagnina“, „Leccino“, „Liccione“ (arba „Lizzone“, „Olivastrone“), „Merlina“, „Mortellina“, „Mortina“, „Negrea“, „Nostrale“, „Olivella“, „Olivotto“, „Pignola“, „Prempesa“ (arba „Principina“), „Razzola“, „Rondino“, „Rossese“, „Taggiasca“ (arba „Gentile“, „Giuggiolina“), „Taggiasca di Feglino“ ir „Toso“.
Nustatyta, kad šioje vietovėje auga veislės, kurių atsiradimą galima sieti visų pirma su veisle „Frantoio“ ir kurios ilgainiui prigijo ir tapo vietinėmis veislėmis; todėl akivaizdu, kad į šį procesą reikėtų įtraukti kuo daugiau šios vietovės alyvuogių augintojų, kuriems šis pakeitimas gali būti taikomas.
Be to, laboratoriniai tyrimai parodė, kad iš šių veislių alyvuogių gaminamas aliejus atitinka ypač grynam alyvuogių aliejui „Riviera Ligure“ nustatytas savybes.
Panaikinus anksčiau galiojusius apribojimus dėl alyvuogių veislių, iš kurių alyvuogių gaminamas ypač grynas alyvuogių aliejus „Riviera Ligure“, šio produkto specifiškumas nesikeičia.
Taip yra dėl to, kad paprastai per metus beveik visas pagamintas alyvuogių aliejus, kuriam taikoma nuoroda „Riviera Ligure“, yra perdirbamas iš vienos alyvuogių veislės – „Taggiasca“.
Ši alyvuogių veislė, kuri tokiu pavadinimu ir žinoma bei auginama Imperijos ir Savonos provincijose, taip pat prisitaikė prie Ligūrijos regiono ypatumų ir davė pradžią veislėms su skirtingais pavadinimais, pavyzdžiui, veislei „Lavagnina“ Genujos provincijoje ir veislei „Razzola“ La Specijos provincijoje.
Tai, kad visos Ligūrijos regione auginamos alyvuogės yra kildinamos iš bendros veislės, XIX a. pabaigoje pastebėjo žymiausias Italijos botanikas Giorgio Gallesio.
Jis nustatė, kad buvo viena alyvmedžių rūšis (jis ją vadino „Gentile“), kuri ilgainiui tapo būdinga visai Ligūrijos teritorijai ir žinoma skirtingais pavadinimais, priklausomai nuo to, kur augo ir kaip prisitaikė prie tų vietų aplinkos.
Todėl visas aliejus „Riviera Ligure“ pasižymi vienodomis savybėmis, nes skirtumai tarp aliejaus su trimis skirtingomis geografinės nuorodomis yra labai nedideli ir juos gali pastebėti tik labai kvalifikuotas ir patyręs degustatorius.
Auginimo ypatybės Keičiamas produkto specifikacijos 5 straipsnis ir paskelbtos santraukos 4.5 punktas dėl auginimo vietovės aprašymo.
Šis pakeitimas neturi poveikio bendrajam dokumentui. — Atsižvelgiant į ankstesnius pakeitimus, alyvuogių auginimo vietovės, kurioje pagamintam aliejui galima taikyti nuorodą „Riviera Ligure“, prie kurios pasirinktinai gali būti pridedama viena iš papildomų geografinių nuorodų, aprašymas buvo perrašytas: dabar alyvuogių auginimo vietovė aprašoma trumpai, pateikiant vieną bendrą aprašymą, apimantį įvairius į dabartinę specifikaciją įtrauktus parajonius.
Dabartinis tekstas: „3.
Todėl alyvuogių auginimui tinka vidutinio–didelio nuožulnumo kalvose pirmiau 3 straipsnyje nurodytoje vietovėje esančios alyvmedžių giraitės, dažniausiai auginamos terasose, kur dirvožemis susidaręs iš sudūlėjusių kalkinės kilmės uolienų. 4.
Gaminant saugoma kilmės vietos nuoroda „Riviera Ligure“ žymimą ypač gryną alyvuogių aliejų su papildoma geografine nuoroda „Riviera dei Fiori“, ypač tinkamomis laikomos alyvmedžių giraitės, esančios 3 straipsnio 2 dalyje aprašytoje gamybos vietovėje, kurios daugiau ar mažiau nuožulnūs, terasose esantys šlaitai susidarė iš mechaniškai sudūlėjusių kalkinės kilmės uolienų (Eoceno epocha) ir susisluoksniavus nuosėdinėms uolienoms, o tai, ilgainiui, davė pradžią atsirasti vidutinio kietumo dirvožemiams, kurie aukštesnėse vietose yra puresni. 5.
Gaminant kontroliuojama kilmės vietos nuoroda „Riviera Ligure“ žymimą ypač gryną alyvuogių aliejų su papildoma geografine nuoroda „Riviera del Ponente Savonese“, ypač tinkamomis laikomos alyvmedžių giraitės, esančios 3 straipsnio 3 dalyje aprašytoje gamybos vietovėje, kurios šlaituose ir terasose esantys dirvožemiai, išskyrus Albengos lygumą, susidarė iš kalkinės kilmės uolienų; veikiant oro sąlygoms ir vandens srovėms dėl jų atsirado vidutinio kietumo ir paprastai gilūs dirvožemiai, kurie aukštesnėse vietose yra puresni ir pralaidesni vandeniui dėl juose esančių skalūnų.